Ha estat una de les millors experiències amb apartaments de la nostra vida, per no dir la millor. Està situat al bell centre de Palermo, a prop dels teatres, la catedral, les esglésies... Hi ha un mercat ben assortit a tres o quatre cents metres i un Lidl a la mateixa distància. La cuina té tot el que es pot necessitar i més. Les habitacions són de palau, tal i com es veu a les fotos, però guanyen al natural. És molt lluminós. Les tovalloles són de luxe, el llit ample i còmode... Tot perfecte i no s'hi pot trobar ni un però. A més, l'amfitrió és el més atent del món: respon immediatament a qualsevol dubte, està pendent que estiguis bé i que no et falti de res (ens va deixar cafè i més coses per esmorzars, espècies, oli...) i, detall que no havíem trobat mai, a mitja setmana ens va enviar algú per repassar els banys i canviar les tovalloles. Un servei de luxe, en un espai de luxe i amb el tracte que et donaria un amic. Realment, en Francesco ha estat més que un amfitrió.